钦定古今图书集成/明伦汇编/氏族典/第206卷 > 高叔嗣
## 钦定古今图书集成/明伦汇编/氏族典/第206卷 > 高叔嗣

按名山藏《文苑记》：“叔嗣字子业，祥符人。臂毛逆生，束
发就傅，著《申情赋》殆万言。弱冠登朝，亳州薛蕙一见
叹服。既雅见重，益自贵珍。谢绝流品，因心师古，每有
属缀，伫兴而就。宁复罢阁，不为近浅。其篇什往往刮
抉浮华，独妙闲旷。有应物之冲澹，兼曲江之沉雅。体
王、孟之清适，具高、岑之悲壮。词质而腴，兴近而远。雅”
性亢洁，不喜凡庸，虽迹在周行，而情懽在野。即事赋
怀，屡有“忧生”之叹。仕终按察使，年三十八卒。任官有
治狱之才。